<classify> TUME ya Kurekebisha Sheria imesema Zanzibar zipo sheria nyingi za zamani ambazo zinahitaji kufanyiwa marekebisho ili ziweze kufanya kazi na kwenda na mabadiliko ya wakati.Hayo yamesemwa na Katibu wa Tume ya Kurekebisha Sheria, Kubingwa Mashaka Simba wakati alipozungumza na wadau mbalimbali wa sheria Pemba kuhusu marekebisho ya Sheria ya Ardhi.Almezitaja baadhi ya sheria ambazo zinahitaji kufanyiwa marekebisho kuwa ni pamoja na Sheria ya Umiliki wa Ardhi Namba 1 ya Mwaka 1992 pamoja na kuanzishwa kwa Mahakama ya Ardhi ya Mwaka 1994.Alisema sheria hizo zinahitaji kufanyiwa marekebisho ili ziweze kufanya kazi na kuondoa malalamiko ya migogoro ya ardhi iliyopo sasa.Tunakabiliwa na migogoro mingi ya ardhi ambayo njia pekee ya kuipatia ufumbuzi wake ni kuwa na sheria zinazokwenda na wakati wa mabadiliko ya matumizi ya ardhi,amesema.Mrajisi wa Ardhi Zanzibar, Abdinasir Hikmany alisema marekebisho ya sheria za ardhi na umiliki wake, lengo lake kubwa ni kuondoa migogoro na kubainisha matumizi sahihi ya ardhi nchini.Aliyataja matumizi sahihi ya ardhi kuwa ni pamoja na kutenga maeneo ambayo yatatumika kwa ajili ya kilimo pamoja na makazi.Amesema hivi sasa ardhi ya kilimo imevamiwa na kutumika kwa ajili ya ujenzi wa nyumba za kudumu, hivyo kuhatarisha maendeleo ya sekta hiyo kwa vizazi vijavyo.Marekebisho ya Sheria ya Ardhi lengo lake kubwa ni kudhibiti matumizi mabaya ambayo yamesababisha uvamizi wa ardhi ikiwemo zile za kilimo kutumika kwa makazi ya ujenzi wa nyumba  <topic>: kitaifa 